అల్కాయిదాకు చెందిన ఓ ఉగ్రవాదిని ఢిల్లీ స్పెషల్ సెల్ పోలీసులు అరెస్టు చేశారు. బంగ్లాదేశ్ సంతతికి చెందిన సమియున్ రెహ్మాన్(27) అలియాస్ రాజు భాయ్.. భారత్లో శరణార్థులుగా ఉన్న రోహింగ్యా ముస్లింలను ఉగ్రవాదం వైపు మళ్లించేందుకు, వారికి శిక్షణ ఇచ్చేందుకు ఇక్కడికి వచ్చినట్లు అనుమానిస్తున్నారు. ఈ మేరకు సోమవారం ఢిల్లీలోని వికాస్ మార్గ్ వద్ద అతణ్ని అదుపులోకి తీసుకున్నారు. బ్రిటిషు పౌరసత్వం కలిగిన రెహ్మాన్.. తొలుత తన పేరును షుమాన్ హక్గా చెప్పి పోలీసులను తప్పుదోవ పట్టించాడు. అయితే అతడి పేరు సమియున్ రెహ్మాన్ అని, రాజు భాయ్ అనే పేరుతో జూలై నుంచి భారత్లో ఉంటున్నాడని గుర్తించారు. ఉగ్రవాద కార్యకలాపాల కోసం అల్కాయిదా ఇతణ్ని పంపించినట్లు తెలుసుకొంది. అతని వద్ద 2వేల అమెరికన్ డాలర్లు, 1300 బంగ్లాదేశీ, భారత కరెన్సీతోపాటు తుపాకులు స్వాధీనం చేసుకున్నారు.
alkaayidaaku chendina oo ugravaadini dhilli speshal sel poliisulu arestu chesaru. bangladesh santatiki chendina samiyun rehman(27) alias raju bhay.. bhaaratlo saranaarthulugaa unna rohingya muslimlanu ugravaadam vaipu mallinchenduku, vaariki sikshana ichenduku ikkadiki vachinatlu anumaanistunnaaru. ee meraku somavaram dhilleelooni vikas marg vadda atanni adupuloki teesukunnaru. britishu pourasatvam kaligina rehman.. toluta tana paerunu shuman hakga cheppi poliisulanu tappudova pattinchaadu. ayithe atadi paeru samiyun rehman ani, raju bhay ane paerutho juulai nunchi bhaaratlo untunnaadani gurtinchaaru. ugravaada karyakalapala kosam alkayida itanni pampinchinatlu telusukondi. athani vadda 2vela american daalarlu, 1300 bangladesi, bhaarata karenseethopaatu tupaakulu swaadheenam chesukunnaru.